**

# Materiál na rokovanie

**Hospodárskej a sociálnej rady SR**

# dňa 15.8.2016

**K bodu č. 5)**

**Stanovisko k**

**návrhu zákona o registri partnerov verejného sektora a o zmene a doplnení niektorých zákonov**

**Všeobecne k návrhu**

Cieľom predkladaného návrhu je prostredníctvom zvýšenia transparentnosti vzťahov verejného sektora a súkromného sektora posilňovanie dôvery v demokratický a právny štát. Na princípoch demokratického a právneho štátu je budovaná aj miestna územná samospráva.

Navrhuje sa ustanovenie registra partnerov verejného sektora a právna úprava s tým súvisiacich otázok s cieľom legislatívne vymedziť požiadavky na subjekty, s ktorými vstupujú subjekty verejného práva do právnych vzťahov, resp. v rámci ktorých tretia osoba prijíma akékoľvek plnenie vrátane predaja majetku štátu.

Návrh zákona pôsobí komplementárne k doterajšej právnej úpravy registra konečných užívateľov výhod, ktorá sa vzťahuje na verejné obstarávanie, keďže verejné obstarávanie nie je jedinou oblasťou realizácie vyššie uvedených právnych vzťahov. Ako uvádza predkladateľ v dôvodovej správe, verejnými prostriedkami v rámci verejného obstarávania predstavuje približne iba 20% výdavkov verejného sektora.

V rámci medzirezortného pripomienkového konania ZMOS uplatnil jednu zásadnú pripomienku, v rámci ktorej poukázal na potrebu precizovania legálnych definícií napríklad tam, kde na oboch stranách dvojstranného právneho vzťahu je verejný subjekt, ktorého postavenie, fyzické osoby pôsobiace v jeho orgánoch sú zverejnené už dnes a zo zákona. Ide napríklad o situácie, kedy sa napríklad obec uchádza o dotáciu od štátu.

Na rozporovom konaní, ktoré sa uskutočnilo 1.8. 2016, boli rozpory vydiskutované a rozpor bol odstránený.

**Pripomienky k návrhu:**

ZMOS neuplatňuje k návrhu zákona zásadné pripomienky.

**Záver:**

ZMOS navrhuje, aby HSR SR odporučila návrh na ďalšie legislatívne konanie.

 **Michal Sýkora**

 **predseda**